ഖാദി ബോര്ഡ് സെക്രട്ടറിയുടെ ശമ്ബള വര്ദ്ധനവ് വിവാദ ഉത്തരവ് റദ്ദാക്കണം, മുഖ്യമന്ത്രിക്ക് വിഎം സുധീരന്റെ കത്ത് Begin typing your search... X ഖാദിബോര്ഡ് സെക്രട്ടറി കെ എ രതീഷിന് ശമ്ബള വര്ദ്ധനവ് അനുവദിച്ച വിവാദ തീരുമാനം റദ്ദാക്കണമെന്ന് ആവശ്യപ്പെട്ട് മുതിര്ന്ന കോണ്ഗ്രസ് നേതാവ് വി എം സുധീരന് മുഖ്യമന്ത്രി കത്ത് നല്കി. തോട്ടണ്ടി ഇറക്കുമതി അഴിമതിയില് സിബിഐ കേസില് ഒന്നാം പ്രതിയായ ഉദ്യോഗസ്ഥന് വ്യവസായ മന്ത്രിയുടെ അംഗീകാരത്തോടെ അനുവദിച്ച അന്യായമായ ശമ്ബള വര്ദ്ധനവ് റദ്ദാക്കണമെന്നും ഇത്തരം വീഴ്ച സംഭവിച്ചതില് ഖേദം പ്രകടിപ്പിക്കാന് സര്ക്കാര് തയ്യാറാകണമെന്നും വി എം സുധീരന് കത്തില് ആവശ്യപ്പെട്ടു. വ്യവസായ മന്ത്രി പി രാജീവിനും ധനമന്ത്രി കെ എന് ബാലഗോപാലിനും കത്തിന്റെ പകര്പ്പ് നല്കിയിട്ടുണ്ട്. വി എം സുധീരന്റെ കത്ത്: പ്രിയപ്പെട്ട മുഖ്യമന്ത്രി, അതിഗുരുതരമായ അഴിമതി ആരോപണ വിധേയരായ ഉദ്യോഗസ്ഥര്ക്ക് തന്നിഷ്ടപ്രകാരം എന്തും നേടിയെടുക്കാമെന്ന ദുരവസ്ഥയാണ് സംസ്ഥാന സര്ക്കാരില് വന്നിട്ടുള്ളതെന്നതിന്റെ പ്രകടമായ തെളിവാണ് ഖാദിബോര്ഡ് സെക്രട്ടറിയുടെ അന്യായമായ ശമ്ബള വര്ദ്ധനവ്. ഖാദി ബോര്ഡ് സെക്രട്ടറിതന്നെ നല്കിയ കത്തിന്റെ അടിസ്ഥാനത്തിലാണ് ഖാദി ബോര്ഡ് ചെയര്മാന് കൂടിയായ ബഹു.വ്യവസായ മന്ത്രിയുടെ അദ്ധ്യക്ഷതയില് ചേര്ന്ന യോഗതീരുമാനമെന്നത് അതി വിചിത്രമായിരിക്കുന്നു. ഇതേ ഉദ്യേഗസ്ഥന് തന്റെ ശമ്ബളം എഴുപതിനായിരം രൂപയില് നിന്നും ഒരുലക്ഷത്തി എഴുപത്തയ്യായിരം രൂപയായി വര്ദ്ധിപ്പിച്ച് സ്വയം ഉത്തരവിറക്കിയ ഏവരേയും ഞെട്ടിപ്പിച്ച നടപടിക്കെതിരെ വ്യാപക വിമര്ശനം ഉയര്ന്നുവന്നതിനെത്തുടര്ന്ന് ധനവകുപ്പ് അന്നേതന്നെ തടയുകയാണുണ്ടായതെന്നാണ് മാധ്യമ റിപ്പോര്ട്ട്. കശുവണ്ടി കോര്പ്പറേഷനില് എം.ഡി. ആയിരിക്കെ നടന്ന ഇടപാടുമായി ബന്ധപ്പെട്ട സി.ബി.ഐ. കേസ്സില് ഒന്നാം പ്രതിയായ ഈ ഉദ്യോഗസ്ഥന് ലാവണമൊരുക്കാന് സംസ്ഥാന സര്ക്കാരിലെ ഉന്നതങ്ങളില് പ്രകടമായ അത്യുത്സാഹവും അമിതാവേശവും എത്രയോ പരിഹാസ്യമായിരുന്നു. അതാത് കാലങ്ങളിലെ ഭരണാധികാരികളെ കൈകാര്യം ചെയ്യുന്നതിനുള്ള അസാമാന്യമായ കഴിവ് പ്രകടിപ്പിച്ചുവരുന്ന ഇത്തരം അഭിനവ മാനേജ്മെന്റ് വിദഗ്ദ്ധരായ അവതാരങ്ങളെ ഭരണതലത്തില്നിന്നും അകറ്റിനിര്ത്താന് കഴിഞ്ഞില്ലെന്നത് സംസ്ഥാന ഭരണാധികാരികള്ക്ക് സംഭവിച്ച അപചയവും രാഷ്ട്രീയ ജീര്ണ്ണതയുമാണ് വ്യക്തമാക്കുന്നത്. ഇനിയെങ്കിലും തെറ്റുതിരുത്തി ബഹു.വ്യവസായ മന്ത്രിയുടെ അദ്ധ്യക്ഷതയില് ഖാദിബോര്ഡ് സെക്രട്ടറിയുടെ അന്യായമായ ശമ്ബള വര്ദ്ധനവിനെടുത്ത തീരുമാനം റദ്ദാക്കാനും ഇത്തരം വീഴ്ച സംഭവിച്ചതില് ഖേദം പ്രകടിപ്പിക്കാനും സര്ക്കാര് തയ്യാറാകണമെന്നാണ് എന്റെ അഭ്യര്ത്ഥന. ശമ്ബളവര്ദ്ധനവ് ആവശ്യപ്പെട്ട് കെ എ രതീഷ് നല്കിയ കത്തിന്റെ അടിസ്ഥാനത്തിലായിരുന്നു അന്ന് ഖാദിബോര്ഡ് വൈസ് ചെയര്പേഴ്സനായിരുന്ന ശോഭനാ ജോര്ജ് ശമ്ബളവര്ദ്ധനവിന് ശുപാര്ശ ചെയ്തത്. തുടര്ന്ന് വ്യവസായ മന്ത്രിയുടെ അധ്യക്ഷതയില് ചേര്ന്ന യോഗം എണ്പതിനായിരത്തില് നിന്ന് ഒരു ലക്ഷത്തി എഴുപത്തി അയ്യായിരമാക്കിയുള്ള ശമ്ബള വര്ദ്ധനവിന് അംഗീകാരം നല്കുകയും പിന്നീട്. ഈ ഉത്തരവില് വ്യവസായ വകുപ്പ് സെക്രട്ടറി ഖാദിബോര്ഡിനോട് റിപ്പോര്ട്ടുതേടിയതോടെയാണ് സംഭവം പുറത്തറിഞ്ഞത്. TAGS: Popular Stories X വി എം സുധീരന്റെ കത്ത്: പ്രിയപ്പെട്ട മുഖ്യമന്ത്രി, TAGS: